Henricus rex

Epistola ad Henricum III Angliae regem

p. 197

171

Regi Anglorum rex Henricus, etc.

Si magnificentie vestre hucusque non scripsimus, si nepotice sospitatis

eventus ad notitiam vestram segnis officium calami non perduxit, si

nostrorum gesta successuum stilus hactenus dictatorius non suggessit,

p. 198

causa fuit quod nobis in annis teneris constitutis, nec renatis adhuc fonte

baptismatis, quid et cui scriberet nostra dudum infantia nec discernere

poterat nec sciebat. Nunc autem honore tanti sacramenti sollempniter

decorati, ad annos etiam alicuius cognitionis adducti, quos nec minus

gustatus amor paterne dulcedinis nuper fecit audaces, dum nos in solio

suo, ut toti regno Sicilie usque ad reditum suum de Italicis partibus de

consiliariorum suorum disponamus consilio, gloriose reliquit, presentes

vero vobis nostre salutationis apices destinamus, et frequenter destinabimus

in futurum, quotiens et rerum qualitas exiget et se nobis oportunitas

offerret nuntiorum.